4 mans gesoek ná rooftog op plaashuis buite Paarl | Netwerk24
Deur Maygene de Wee 24 Mei 2019 13:04
Kapt. Frederick van Wyk, ’n polisiewoordvoerder, het gesê die voorval het omstreeks 20:30 op die plaas Olyvenbosch langs die R44 in die Windmeul-omgewing gebeur.
Volgens Van Wyk het vier mans met klapmusse deur ’n oop venster sonder diefwering toegang tot die huis verkry en die 64-jarige plaasbestuurder en sy vrou aangehou. Die egpaar se hande is met kabelbinders vasgebind, waarna die rowers met hul selfone, juweliersware, ’n televisiestel en ’n beursie weg is.
Van Wyk sê die egpaar het die polisie ontbied nadat hulle daarin kon slaag om hulself los te maak.
Dit blyk dat dit die tweede huisroof op ’n plaas in die Windmeul-gebied die afgelope twee weke is.
Meer oor: Kapt. Frederick Van Wyk | Olyvenbosch | Paarl | Rooftog | Plaasaanvalle